คนไทยเล่นกันเอง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 28 เม.ย. 2553
28 เม.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 28 เม.ย. 2553 
**ตลาดหุ้นเอเชียส่วนใหญ่ปรับตัวลงตามแรงขายทำกำไร เช่นเดียวกับตลาดหุ้นไทยดัชนีแกว่งตัวขึ้น-ลงแคบๆ ไม่หวือหวา วอลุมซื้อขายต่ำกว่า 1.5 หมื่นล้านบาท 
** ดัชนีปิด 762 จุด ร่วง 2.34 จุด มูลค่าซื้อขาย 13,315.99 ล้านบาท ... ต่างชาติขายหนัก 1,945.71 ล้านบาท 
** ทั้งกองทุน-สถาบัน พอร์ตลงทุน และรายย่อย เล่นกันเอง ช่วยประคองตลาดหุ้นทำให้ตลาดไม่ตกแรง สวนทางกับต่างชาติที่ขายหนักทิ้งหุ้นออกมา
** แต่ถ้าถามนักลงทุนรายใหญ่ในประเทศ หลายรายต่างไม่มั่นใจสถานการณ์บ้านเมืองขณะนี้ จะจบยังไง พากันถอนเงินกันเป็นแถว ไม่มีใครรีบซื้อ แค่มีเงินรอทุกอย่างจบซื้อยังทัน
** “ตัน ภาสกรนที” หรือ “เสี่ยโออิชิ” โอดครวญไม่มีสีอะไรทั้งสิ้น รวมทั้งไม่เกี่ยวกับ “เจ๊ดา ณ เสื้อแดง” อย่างที่มีข่าว ฉะนั้นไม่ว่าจะสีอะไรก็ซื้อโออิชิได้ทั้งน้าน ... แต่ที่รู้มาเสี่ยตันเกี่ยวกับ “เจ๊อิง-สุนิสา ภาสกรนที” ศรีภรรยามากที่สุด 
** “เอกยุทธ อัญชันบุตร” นักลงทุนขาใหญ่ ขนเงินออกจากตลาดหุ้นไปเยอะ เจ้าตัวบอกไม่ได้กลัวการเมือง แต่ผลทางอ้อมจากการเมืองถ้ามีการเปลี่ยนแปลงใหญ่หรือเปลี่ยนขั้ว กลัวค่าเงินบาทจะอ่อนลงมากกว่า เลยชิงขายหุ้นนั่งตีขริมรอซื้อชัวร์กว่า 
** ผลดำเนินงานหุ้นหลักทรัพย์ออกมาแล้ว ไม่มีเซอร์ไพรส์ ราคาหุ้นกลุ่มนี้เลยไม่รีบขึ้นไปไหน ยังไงไตรมาส 2 ก็ยังไม่เห็นแวว ตราบใดการเมืองคาราคาซังอย่างนี้ หรือง่ายๆ ก็คือถ้าจบเร็วหุ้นพุ่งปรี๊ด ส่งผลดีกับตลาดและหุ้นหลักทรัพย์ 
** บริษัท จีสตีล (GSTEEL) ร่อนหนังสือหนีเสื้อแดงราชประสงค์ ย้ายสถานที่ และเวลาประชุมผู้ถือหุ้นวันที่ 29 เม.ย. จากโรงแรมอโนมา เป็นที่ใหม่ ห้องแมนดาริน ชั้น 1 โรงแรมแมนดาริน ถนนพระราม 4 เวลา 13.30 น.